Екатерина Ненчева
Гледай, друже…

chitanka.info

Гледай, друже! Лекокрила лодка

Там далеч в морето се белей!

Слушай, как вълна със песен тиха, кротка

        В шир на воля я люлей.

Ах, да чакаме ний тук! Вълната

До брега ще лодката да спре, —

И тогава ще поемеме веслата

        По безкрайното море.

И сами, съвсем сами, в морето,

Нека лудо ни вълната понесе!

Все едно за нас, един до друг, където

        Ни вълната отнесе…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.